Izrečena prva kazna posle donošenja Odluke o kućnom redu u stambenim zgradama, i to ni manje ni više nego zbog deteta koje je trčalo po stanu.

Porodica Elezović iz Beograda morala je da plati kaznu od 2.500 dinara zato što im je dvogodišnje dete trčalo po stanu.

Otac deteta Nenad Elezović kaže da su njihove muke počele pre nekoliko meseci, kada ih je stanar koji živi u stanu ispod njihovog prijavio da prave buku.

“Komšija nam je zamerao da mu smeta galama iz našeg stana. Međutim, nikada nije konkretno govorio šta mu to smeta, šta čuje, a dobro zna da smo mi porodica koja mirno živi i ne pravi nikakve probleme", priča Elezović "Informeru".

Prema njegovim rečima jedino što je moglo da se glasno čuje je kada moje dvogodišnje dete protrči kroz stan dok se igra. Na osnovu toga on nas je prijavio policiji.

On tvrdi da je prethodnih meseci policija više puta dolazila na njihova vrata po komšijinoj prijavi.

"Da je policija dolazila za vreme noćnog ili popodnevnog odmora, razumeo bih, nego su nam uvek zvonili na vrata ujutru oko devet sati ili predveče.Objašanjavo sam im da dete normalno protrči kroz stan dok se igra što nije ništa neuobičajno", objašnjava otac deteta.

Elezović je posle silnih "rasprava i agonija" odlučio da prihvati kaznu zbog narušavanja reda i mira.

"Jednostavno više nisam mogao da izdržim to maltretiranje, a dete je počelo da se stresira na svaki zvuk zvona, toliko da sma ga na kraju isključio", ističe Elezović i dodaje da je novi problem nastao kada je otišao kod sudije.

On je otišao u sud kako bio dobio odgovarajuću kaznu, ali mu je sudija rekla da ne može da mu napiše kaznu zato što dete trči po stanu. Kada je potvrdio da govori istinu, uručena mu je opomena, odnosno kazna od 2.500 dinara.

Prema njegovim rečima razlog zašto je izašao u javnost sa ovom pričem je taj što je želo da ukaže da se njegov sin samo igaro, što je normalni deo odrastanja.

"Hoću da se kod ljudi podigne svest o tome da treba pustiti decu da odrastaju na miru. Ne može im se zabraniti da trče i da se igraju bilo gde, posebno u njihovom domu, pa makar to bilo i u vreme odmora", zaključio je Elezović za "Informer".